AksaraLLM/aksara-bahasa-daerah-v1 huggingface dataset:
SELANDHA, Dening: Riska Wahyu Putri, NIM.16205241040 
SÊLANDHA (SELONDO)

Sêlandha yaiku papan sing ana nèng désa Ngrayudan, Kêcamatan Jogorogo, Kabupaten Ngawi, Jawa Timur.

Sêlandha iki asale saka tembung “Sêla” lan “andha”, tembung-tembung kuwi asale saka basa Jawa,

sing miturut bausastra nduweni teges, “sêla” yaiku : I 1 k. watu; 2 k. mênyan; 3 br. intên. II

êngg. k: lapak., yen “andha” yaiku : kn pring (kayu) loro digandhèng didokoki ambal dianggo piranti mêmènèk lsp;

□ jagang (□ jagang êngg), □ pangantèn: andha sing nganggo cuwak dadi ora susah disèndhèkake;

□ lanang: andha awujud pring salonjor (kayu) didokoki unton-unton; kc. Andhan.

Sêlandha  utawa Selondo biasane diênggo kemah dening para siswa-siswa sêkolah sing ana nèng sakiwa têngêne sêlandha.

Papan panggonan sing ana nèng sikil gunung Lawu iki andadékaké hawa lan kahanan sing adhêm lan ayêm, lan pemandangan alam e sing isih asri asring

didadékaké tujuan liburan.

Pemandangan kang éndah ana ing sêlandha iki amarga ana akèhé wit-witan pinus sing  apik banget yen didadékné objek kanggo poto,

saliyane iku nèng sêlandha ugi ana kali kang banyune isih bening lan swarane kang isa nentremaken rasaning ati. Ngetutake majuning jaman saiki,

sêlandha ora namung diênggo papan kemah, amargi saka pemerintah daerah papan panggonan iki uwis di apikki dadi objek wisata kolam renang,

sanajan piranti lan fasilitas sing dicêpakaké isih kurang.

Fasilitas sing ana nèng Sêlandha, kaya ta:

a.Kolam renang

Wisatawan sing dolan mênyang sêlandha ora namung isa ndêlok lan ngrasakné adhême hawa gunung, ananging ugi isa ngrasakake adhêm e banyu ing kolam renang

kang isine saka sumber asli.

b.Lahan parkir
Kanca-kanca sing kepingin dolan mênyang sêlandha ora prelu kuwatir, amarga nèng sêlandha uwis dicêpakaké papan parkir sing amba.

c.Kios/took

Sêlandha ugi nyêpakaké toko-toko kang adol asiling bumi ing désa Ngrayudan.

d.	Warung mangan.

e.	Papan Outbond

f.	Jembatan gantung

g.	Gazebo,

h.	Toilet.

Seliyane kuwi mau, nèng sêlandha ugi ana adicara kang ana ing saben taune, kaya ta “Gravitasi Bumi Selondo”.

Rujukan 
https://www.tempat.me/wisata/Bumi-Perkemahan-Selondo

Copyright © 2016 Vebma Media. All rights reserved, dijupuk tanggal 21 Desember 2018, 11:10

https://kampoengngawi.com/file.post.news/desa-wisata-dan-bumi-perkemahan-selondo/

KampoengNgawi 
KampoengNgawi merupakan media bebas yang menampilkan informasi seputar Ngawi dari semua sektor dan kondisi yang ada di Ngawi dan semua hal yang terkait dengan Ngawi.

Kirim press release, artikel, liputan, jadwal event ke:

redaksi[at]kampoengngawi.comdijupuk tanggal 21 Desember 2018, 11:10
Bayu Eko Moektito utawa kerp disebut Bayu Skak, lahir ana ing Kutha Malang, Jawa Wetan, 13 November 1993. Umure saiki 25 taun. Bayu iku aktor, komedian, saha youtuber saka Indonesia. Bayu Skak Sekolah ana Ing SMK Negeri 4 Malang (Grafika) kang njumuk jurusan animasi. Dheweke nglanjutke Pendidikan ana ing Jurusan Seni dan desain Universitas Negeri Malang.

Kauripan 
Pas tahun 2009, Bayu iseh sekolah ana ing SMK Grafika, dhewwekke karo kanca-kancane (Rengga, Deka, Hisyam lan tofa) gawe grup komedi kang dikei jeneng SKAK kang ateges akronim saka Sekumpulan Arek Kesel. Lebare kui bayu lan kanca-kancane gawe kanal ing youtube lan mulai gawe video-video kang lugu kaya ta video lip sinc sing dhagelan. Video mau lebare langsung nyebar ana ing kanca-kanca sekelase dheweke lan saka tutuk ning tutuk. SKAK uga duweni penggemar kang dijenengi SKAKMate kang kasebar ana ing kutha tlatah Jawa.

Kanal kui sempet mandeg taun 2011 amarga para personil SKAK lulus saka SMK. Kanal mulai giat meneh Januari 2012 bentukke saiki dadi video komedi monolog. Kang bahas soal kauripan para muda, kebiasaan misuh ana ing Jawa Timur, komentator game, parodi-parodi, tutorial, lan tema kang unik liyane. Video-ne akeh –akehe nganggo Basa Jawa medhok. Ora mung nganggo Basa Jawa, ananging nganggo Bahasa Indonesia lan Inggris uga.Kanal kui sempet mandeg taun 2011 amarga para personil SKAK lulus saka SMK. Kanal mulai giat meneh Januari 2012 bentukke saiki dadi video komedi monolog. Kang bahas soal kauripan para muda, kebiasaan misuh ana ing Jawa Timur, komentator game, parodi-parodi, tutorial, lan tema kang unik liyane. Video-ne akeh –akehe nganggo Basa Jawa medhok. Ora mung nganggo Basa Jawa, ananging nganggo Bahasa Indonesia lan Inggris uga.

Rujukan 

Wong Jawa
Paraga Indonésia
Sanggit inggih ménika variasi dhalang anggènipun nyaméktakaken pagélaran ringgit.  Miturut  Murtiyoso dkk., (2007) sanggit inggih ménika kreativitas dhalang kangge ngolah mèngolah unsur-unsur pakéliran satémah mujudakén kualitas pakéliranipun. Sanggit ménika perangan ingkang mbedakakén antawisipun sajian dhalang sétunggal kaliyan sanèsipun anggènipun nyariyosakén lakon pèwayangan kamangka lakon ingkang dipuncariyosakén ménika sami. 

Tèmbung sanggit ménika sagéd dipunjlèntrehakén dados frasa “gésanging ringgit” ingkang tégésipun ménika kagiyatan kangge nguripakén wayang wontén ing pagélaran ringgit supados luwés saha katingal nyata sédayanipun. Kualitas saking pagélaran ringgit ménika gumantung kaliyan kualitas sanggit ingkang dipunsaméktakakén dening dhalang kanthi lébda ing karsa. Sanggit wontén ing pagélaran ringgit ménika minangka satunggaling daya cipta saking dhalang kangge ngolah sajian pakéliran supados katingal urip saha sagéd nggambarakén nalaring pagésangan. Sanggit ménika dados sarana supados pikantuk èfèk gumun saking pamiyarsa.

Perangan 
Wontén kalangan pédhalangan, sanggit sagéd dipunperang dados gangsal warni :

 Sanggit cariyos, inggih ménika caraning dhalang ngolah cariyos kanthi satunggaling adégan utawi sédaya adégan.
 Sanggit adégan, inggih ménika caraning séniman dhalang damél saha némtokakén plot-plotaning adégan.
 Sanggit sabét, inggih ménika salah satunggaling caranipun dhalang wontén pangolahing ebahipun wayang satémah sagéd mengungkapkan raos utawi swasana ingkang jumbuh kaliyan ingkang dipunkérsakakén kangge nggayuh mantéping raos.
 Sanggit iringan, inggih ménika kemampuan dhalang anggènipun ngolah iringan kanthi damél, milih utawi némtokakén iringan pakéliran kangge damél utawi ndukung swasana adégan ingkang sawég kalaksanan.
 Sanggit catur, inggih ménika salah satunggaling cara anggènipun dhalang kaliyan mèdium basa sagéd milih tètèmbungan, nyusun saha ngrangke ukara kangge ngandharakén wosing cariyos ingkang lérés saha ngemot raos ingkang mantép miturut raos ingkang dipunkérsakakén, kanthi pélukisan utawi awujud pacélathon antawisipun lakon wayang (Sudarko, 1990: 10-11)

Kanthi mékatén sanggit nggadhahi péran ingkang wigatos sangét wontén pakéliran. Saking wigatining sanggit, Bambang Murtiyoso wontén Séni Pédalangan (Jawa) Unsur-unsur pokok ngéndika bilih :

Ménawi pakéliranipun tanpa sanggit, pakéliranipun lajéng karaos anyép, ampang utawi kirang mantéb. Paling-paling naming sagéd kawastanan résik, bénér manut waton utawi trampil . . . kanthi sanggit pakéliran lajéng karaos; sém, ngés, rénggép, cucut, prénés lan sak panunggalanipun (1980).

Rujukan 

Wayang
Kevin Sanjaya Sukamuljo (lair ing Banyuwangi, 2 Agustus 1995; umur 26 taun). Kèvin yaiku pemain bulutangkis ganda putra lan ganda campuran Indonesia, ananging saiki main ganda putra pasangan karo Marcus Férnaldi Gidéon. Mbok arepa dhèwèké isih padha disebut enom, ananging Kèvin lan Marcus diwedhèni karo musuh-musuhé. Pasangan iki saiki rangking siji sedunia miturut BWF.

Badmintoné iki diwiwiti nalika dhèwèké gabung ana ing klub PB Djarum Kudus, Jawa Tengah taun 2007. Nalika kuwi umuré isih 12 taun. Saya suwé dhèwèké saya apik nalika kerep main ana ing lèvel Internasional. Prèstasiné diwiwiti umur 12 taun nalika mèlu kejuaraan dunia Junior BWF. Dhèwèké wektu iku pasangan karo Masita Mahmudin mung bisa olèh medali pérak. Sawisé kuwi dhèwèké gonta-ganti pasangan ing lèvel Junior Asia lan oleh 2 medali perunggu.

Nalika gabung ana ing grup Sea Games 2015, Kèvin pasangan karo Marcus Férnaldi Gidéon lan  dhèwèké karo kanca-kancané isa nyumbang Emas. Sawise kuwi, Kèvin Sanjaya Sukamuljo karo Marcus Férnaldi Gidéon tambah apik terus lan padha diwedhèni musuhé. Ana ing turnamèn kaya ta China Open, India Open, Australia Open pasangan iki oleh juara terus. Gelar paling apik rikala kuwi yaiku isa dadi juara All England 2017 sawisé ngalahké pasangan seka China. Gelar hattricke sing dadi salah siji rékor kanggo dhèwèké.

Sedurunge dhèwèké pasangan karo Marcus Férnaldi Gidéon, dhèwèké tau main ganda campuran pasangan karo Gréysia Polli. Kèvin dadi salah siji pemain sing seneng ngapusi lawané, salah sijiné lewat sèrvis flicke sing kerep nggawé lawane dadi gampang muring. Seka kuwi mau Kèvin uwis olèh akèh gelar. Dhèwèké dadi juara siji sedunia vèrsi BWF nalika umur 22 taun. Kèvin Sanjaya Sukamuljo karo Marcus Férnaldi Gidéon isih kepingin juara terus kaya ta juara dunia lan juara olimpiadé.

Data Dhiri 
Kèvin Sanjaya anak seka Sugiarto Sukamuljo karo Niwiati lan nduwé sedulur kandung yaiku Nico Prasetya Sukamuljo. Kèvin Sanjaya agamané Kristen lan nduwe dhuwur 170 cm lan bobot 55 kg. Dhèwèké tau sekolah ana ing Perbanas Institute Jakarta. Pelatihé Kèvin saiki yaiku Herry Iman Pierngadi karo Aryono Miranat.

Rangking

Main 
Dobel

Campuran

Préstasi 
Kejuaraan Junior BWF

Olahraga Asia Tenggara

Dunia

BWF World Tour

Rujukan
Museum Sejarah Purbakala Pleret dipunbangun wiwit taun 2004 saha wiwit dipunbikak langge umum ing tanggal 10 Maret 2014. Musiyum menika papan kangge nyimpen piranti-piranti ingkang gadhah nilai sejarah saking Kraton Mataram ing Kabupaten Bantul. Musiyum Sejarah Purbakala menika ugi gadhah khasipun piyambak. Ingkang dados ciri khas ing Museum Sejarah Purbakala Pleret inggih menika amargi wontenipun situs tinggalan saking Mataram Islam wonten ing sakiwa tengenipun musiyum ingkang saged dipunpirsani saha dipunsinaoni sawayah-wayah.

Piranti sejarah ingkang wonten ing salebeting Musiyum Sejarah Purbakala Pleret wonten kathah, kadosta umpak Kraton Kerto, sumur gumuling, mesjid agung Kauman Pleret, randhu alas raseksi, arca Jambhala saha arca Ganesha.

Umpak Kraton 
Umpak Kraton Kerto inggih menika saka wonten ing salebeting joglo utawi omah tradhisional Jawa ingkang dipundamel saking watu andhesit. Umpak menika panjangipun dumugi 85 x 85 cm.

Sumur Gumuling 
Sumur gumuling inggih menika salah satunggaling sumur ing daerah Kraton Pleret. Sumur menika mapan ing plataran Musiyum Sejarah Purbakala Pleret ingkang sisih ler. Sumur gumuling menika gadhah mitos ingkang ngrembaka ing daerah menika. Mitosipun inggih menika bilih toya ing sumur gumuling menika nyambung kalihan Sagara Kidul saha toyanipun saged dipunginakaken kanggen jamasan pusakanipun Kraton Ngayogyakarta.

Mesjid Agung 
Mesjid Agung Kauman Pleret inggih menika salah satunggaling situs ingkang gadhah sejarah Islam ingkang nambah nilai eksistensi saking Kraton Mataram Islam ing Pleret. Mesjid menika mapan ing jarak 500 meter ing leripun musiyum.

Rujukan
Grebeg gethuk inggih menika salah satunggalipun tradhisi ingkang dipuntengga dening masarakat Magelang. Tradhisi menika kangge mengeti Hari Jadi Kota Magelang  saben taunipun. Grebeg Gethuk menika ngginakaken kalih gunungan ingkang kadamel saking gethuk. Prosesipun dipunwiwiti saking iring-iringan Walikota Magelang saha para pejabat daerah ingkang nitih kereta kencana. Lajeng kempal manunggal kaliyan masarakat ing satengahing Alun-alun. Prosesi kirab menika saking 17 gunungan palawija saha kreasi seni saking 17 kelurahan ing Kitha Magelang. Gunungan palawija ingkang dipundamel menika minangka simbol persembahan utawi upeti kangge para pimpinan. Kirab menika saking sajawinipun alun-alun dumugi ing satengahing alun-alun. 

Sasampunipun kirab kalajengaken upacara ingkang dipunpandegani dening Walikota Magelang. Pasarta upacara menika sedaya masarakat ingkang sampun sami rawuh wonten ing Alun-alun.  Upacara sampung rampung kalajengaken pagelaran tari kolosal. Tari kolosal ingkang dipunadani menika ngewrat sejarah saking Kutha Magelang. Ing salebeting tarian nggambaraken kahananipun Kutha Magelang ing jaman rikala. Menika wonten prajurit, para warga, rampok, saha ritual. Salajengipun tarian kolosal rampung, dipunlajengaken prosesi grebeg gethuk ingkang dipunpimpin langsung kaliyan Walikota Magelang.

Piranti 
Grebeg Gethuk menika ngginakaken kalih gunungan ingkang kadamel saking gethuk. Prosesipun dipunwiwiti saking iring-iringan Walikota Magelang saha para pejabat daerah ingkang nitih kereta kencana. Lajeng kempal manunggal kaliyan masarakat ing satengahing Alun-alun. Prosesi kirab menika saking 17 gunungan palawija saha kreasi seni saking 17 kelurahan ing Kitha Magelang

Sejarah 
Tradhisi menika kangge mengeti Hari Jadi Kota Magelang saben taunipun.

Rujukan
Taékwondo inggih menika salah satunggaling cabang olahrga ingkang ngginakaken tangan, samparan kanthi disiplin diri, saéngga Taékwondo nggadhahi manpangat ingkang ageng kanggé masyarakat kathah. Taékwondo menika asalipun saking Koréa, ingkang markas asalipun wonten Kukkiwon Seoul Korea, ingkang nggadhahi anggota kinten – kinten 165 nagari, saha ngrembaka wonten ing Indonésia nalika tahun 1970.

Taekwondo inggih menika ngembangaken komponèn biomotor ingkang nggadhahi wiguna kanggé tiyang ingkang latian Taékwondo kanthi rutin menika. Komponèn biomotor – biomotor ingkang dipunkambangaken kaliyan Taékwondo inggih menika koordinasi, katrampilan, kecepatan, fleksibilitas, kakuwatan otot, keseimbangan, postur, power, saha daya tahan tubuh.Taékwondo menika awujud olahraga fisik ingkang saking psikologisipun nggadhahi peran ugi ngembangaken prosès pelatihan wonten masyarakat.

Definisi 
Nama saking Taékwondo menika saking basa Korea ingkang kapérang dados 3 tembung. Ingkang sepisan inggih menika tembung “Tae” ingkang nggadhahi teges nyerang migunakaken samparan, lajeng ingkang kaping kalih inggih menika “Kwon”  ingkang nggadhahi teges mukul menapa nyerang migunakaken tangan, lajeng ingkang pungkasan inggih menika “Do”  ingkang nggadhahi teges disiplin saha seni. Dados saged dipundudut bilih Taékwondo menika nggadhahi teges seni beladiri ingkang migunakaken tangan saha samparan ingkang nggdadhi disipilin ingkang langkung sae. Wonten ing Taekwondo ugi dipunparingi ajaran ètika social, kadasta ètika kanggé micara kaliyan tiyang sanès, etika kangge mlebet ruangan, etika kangge ninggalaken ruangan, saha sanèsipun

Mupangat 
Taékwondo menika nggadhahi ciri khas piyambak, kangge nyerang menapa déné kangge bertahan menika migunakaken tangan saha samparan wonten ing wujud pertandingan ingkang umumipun dipunsebat Kyourugi . Serangan ingkang dipuntindakaken menika kedah ngangge tenaga ingkang langkung kathah,amargi manawi anggenipun nendang lawan tanding menika boten nagngge tenaga, menika boten saged angsal poin wonten pertandingan sanesipun. Tendanganipun ingkang dipunparingi tenaga ingkang langkung kathah menika boten naming kangge  Kyourugi  ugi kangge kagiyatan wajib ingkang dipunsebat Tegeuk. Taegeuk menika boten dipun nilai manawi gerakanipun boten ngangge tenaga ingkang langkung kiat. Manfaat saking ilmu beladiri Taekwondo menika nggadhahi ancas kangge saged njagi diri nalika wonten serangan ingkang nggadhahi bahaya, lajeng kita saged nglawan bahaya menika ngangge tangan kosong.

Nilai Afektif 
Taékwondo menika nggadhahi sifat disipilin kanggé bangun sikap kapedulian sosial, kemanusiaan, saha kakuawatan wonten diri, bebrayan, organisasi, rasa percaya diri, saha toléransi.

Rujukan
Serat Asmaralaya ya iku salah sijiné naskah Jawa kang wis dicithak. Naskah iki lair ing satengahing masarakat Jawa kang manèka werna budayané, bakuné duwé gegayutan karo babagan klenik Jawa. Naskah Serat Asmaralaya ngemot anasir-anasir budaya Jawa kang dadi pandom luhur kang diwariské déning nenek moyang bangsa sing dikumpulké déning M. Ng. Mangunwijaya, ya iku salah siji masarakat Jawa kang isih ana gegayutan ing jaman saiki. Anasir-anasir budaya Jawa ing jeroning naskah serat Asmaralaya ngemot aspèk fisik naskah, basa, sastra, lan materi-materi naskah ya iku sejarah, pawiyatan, lan agama. Isining tulisan kasebut bisa dijlentrehaké kaya ngéné: (1) éling kodrat manungsa kawula (hamba), (2) ngerteni hakikat Gusti, (3) ngusahakaké dadi insan kamil, (4) cara-carané ngadhepi sakaratul maut, lan (5) cara kanggo nuju manunggaling Kawula-Gusti.

Wujud 
Serat Asmaralaya tulisan cithak, kang dibabar taun 1929, disimpen ing Perpustakaan Dewantara Kitri Griya Taman Siswa Yogyakarta, nomer koleksi 94. Naskah iki ukurané 21 x 14,5 cm, ukuran tulisan 15,5 x 9 cm, lan ana 24 kaca (wiwit kaca 1 tekan 24). Saben kaca naskah ana 18 gatra, kajaba kaca pungkasan ana 12 gatra.  

Naskah iki awujud geguritan Jawa, ya iku macapat kang dumadi saka 5 pupuh, kang cacahé 112 pada, yaiku (1) Dhandhanggula 14 pada, (2) Pucung 37 pada, (3) Pangkur 21 pada, (4) Megatruh 27 pada, lan (5) Gambuh 13 pada. Nama-nama pupuh kasebut nuduhaké yèn ana sasmitaning tembang utawa tenger nama pupuh bacuté, sing mapan ana gatra kapisan lan utawa gatra pungkasan ing sajronig pupuh. Tuladahané pupuh I Dhandhanggula tengeré mapan ing pada I gatra I "mangèsthi wruh sirèng hyang artati (hyang artati ya iku dasanamané Dhandhanggula). Pupuh II Pucung tengeré ana ing pada 14 gatra 10 "mucung kéwala". Pupuh III Megatruh tengeré mapan ing pupuh II pada 37 gatra 4, ya iku “tribuwana kebak bangkit megat nyawa. Pupuh IV Pangkur tengeré ing pupuh III pada 27 gatra 5, ya iku “ngarsa wuri dhuwur ngisor”, wuri tegesé padha karo pangkur. Pupuh V Gambuh tengeré ana ing pupuh IV pada 21 gatra 7, ya iku “mung aran gambuhing dhiri”.

Rujukan 

Sastra Jawa Anyar
Matcha kuwi jinising tèh ijo awujud bubuk. Yèn tèh ijo kuwi digawé saka rendheman godhong tèh, nanging matcha kuwi saka godhong tèh ijo garing sing didheplok dadi bubuk sing alus. Panalitèn nuduhaké, tèh ijo duwé mupangat kanggo kasarasan kaya ta ngedhunké kolestèrol, nglindungi awak saka kanker, ngontrol kadar gula dharah lan ngurangi inflamasi. Matcha kuwi awujud godhong tèh ijo sing wutuh lan duwéni luwih apik mupangat kanggo kasarasan.

Panalitèn 

Pasinaon sing dibabar ing Journal of Chromatography A nemoaké, yèn matcha kuwi nduwé mupangat luwih apik tinimbang tèh ijo biyasané. Kuwi nggawé tèh ijo kaya diwènèhi tambahan stéroid, mula mupangat luwih akèh. Panalitèn nemoaké konsèntrasi èpigallokatèkin gallaté (EGCG) ing matcha 137 luwih kuwat tinimbang tèh biyasané. Luwih akèh EGCG ateges antioksidané luwih dhuwur, lan duwé mupangat kanggo nyegah kanker saka awak lan rusaké sèl-sèl ing awak saya alon. Ananging ana uga dhokter kandha yèn wilangan itungan EGCG matcha ora sadhuwur kuwi. Matcha uga nduwé mupangat kanggo mbakar lemak. Asil pasinaon sing dibabar ing Jurnal Food & Function nemoaké, tikus sing diwènèhi pangan lemak kang dhuwur lan prèsentase matcha sing dhuwur nduwéni trilisèrida lan kolèsterol luwih sithik tinimbang tikus kang padha tanpa diwènèhi matcha. Panaliti ugi nemoaké kadar glukosa darah luwih sithik lan aktivitas antioksidané luwih dhuwur.

Ora sithik sing banjur pindah saka kopi menyang matcha lan ngandharkè matcha luwih ménéhi énérgi luwih lan bisa nggawè luwih tênang tinimbang bubar ngombé kopi. Asil pasinaon ing Asia Pasific Journal of Clinical Nutrition nemoaké asam amino sing disebut L-théanine sing biyasané ditemoaké ing teh. Panaliti uga nemoaké tèh isa nggawé rilèks ing utak lan ngunggahké rasa waspada. Akèh-akèhé jinis matcha ngèmot kaféin kaya sagêlas kopi (kurang luwih 53 nganti 72 mg kaféin per saji bubuk matcha asli tinimbang 95 mg kopi). Diandharké uga yèn kaféin matcha diculké sithik-sithik, mula ora njujug lemes sawisé éfék kop ilang. Mawi kandungan nutrisi lan kaféin sing luwih dhuwur saka tèh ijo biyasa, yèn dikonsumsi asring bakal nggawé lara hépatotoksisitas hérbal, kondisi kaluwihan hérbal lan karusakan ati.

Rujukan 

Ombèn-ombèn
Uyon-uyon asalé saka tembung "manguyu-uyu" sing tegesé pasugatan gendhing kang mirunggan. Biyasané ana ing gegendhingan nalika nduwé gawé. Yèn ngandhakaké uyon-uyon kuwi ora bisa uwal saka sing jenengané karawitan. Karawitan bisa kanggo ngiringi apa waé, ananging yèn uyon-uyon ora bisa, amarga uyon-uyon kuwi pagelaran karawitan sing ngadeg dhéwé. Tuladha adicara utawa éwuh sing biyasa ana uyon-uyoné ya iku acara mantèn, syukuran lan sakpituruté.

Jinis Uyon-uyon 
Jinisé uyon-uyon ana telu, sing sepisan yaiku uyon-uyon lengkap. Uyon-uyon lengkap utawa jangkep kuwi sing ana kabèh piranti karawitan ning njerone. Sing kapindho yaiku Gadhon, yaiku uyon-uyon sing nggunakake piranti karawitan mung saperangan, ora nganggo bonang, kethuk, kempul lan kenong. Sing katelu Cokekan, yaiku uyon-uyon sing mung diiringi gender, siter, kendhang, rebab lan gong gedhe.

Unsur Uyon-uyon 
Unsur ing sajroning uyon-uyon ana papat cacahé. Kapisan, ya iku gamelan. Gamelan ya iku tetabuhan sing ana akèh cacahé, ana saron, kenong, kempul, kethuk, demung, gong lan sapanunggalané. Sing kapindho, ya iku niyaga utawa wiyaga. Niyaga utawa wiyaga yaiku wong sing nabuh gangsa utawa gamelan. Sing kaping telu, ya iku lelagon. Wujudé lelagon ing uyon-uyon ana ladrang, srepeg, ketawang lan sakpanunggalané. Sing kaping papat ya iku sindhen. Sindhen ya iku wong wedok sing nyanyi ana ing uyon-uyon, yèn wong lanang sing nyanyi jenengané wiraswara.

Rujukan
Gendhing Bima Kurdha ya iku salah sawijining gendhing Jawa kang awujud soran. Sora kuwi mujudaké tembung 'sora' kang entuk panambang '-an'.  Gendhing Bima Kurdha kuwi awujud ladrang, ing sagongan gendhing Bima Kurdha ana wolung thuthukan. Instrumèn kang ditabuh nalika nyuguhaké gendhing mau ya iku saperangkat gamelan jangkep kaya ta Demung, Saron, Kendhang, Peking, Slenthem, Kenong, Kethuk, Kempyang, Kempul, Bonang Barung, Bonang Penerus, Bonang Panembung, lan Gong Gedhe, Kabeh instrumèn mau wis ana pathokan cara nabuhé dhéwé-dhéwé ana kang mipil, ana uga kang ngetegi. Gendhing Bima Kurdha ing Ngayogyakarta asring dinggo ngiringi tari klasik gagrag Ngayogyakarta ya iku Tari Lawung Ageng. Menawa gendhing Bima Kurdha dianggo ngiringi tari biyasané gendhing mau kawuwuhan kandha lan kang dadi pamurba gendhing iku ora mung kendhang nanging uga manut thuthukaning keprak.

Gendhing Bima Kurdha uga bisa diarani gendhing kaprajuritan, amarga gendhing mau ditabuh kanthi irama sing nggambaraké gumregahé prajurit Ngyaogyakarta ing jaman semana. Gendhing Bima Kurdha wis ana wiwit jaman Sri Sultan Hamengkubuwana V utawa jaman Walanda isih marak nggawa pangaribawa ing Kraton Ngayogyakarta, mula gendhing kuwi banjur ana akulturasi karo bangsa Walanda ya iku kasisipi instrumèn musik kulon kaya ta snare drum lan trompet.

Kang nabuh gendhing Bima Kurdha iku biyasané para wiyaga ing Kraton Ngayogyakarta. Wiyaga mau ora kena wiyaga kang sembarangan, tegesé wong kang nabuh gendhing Bima Kurdha kudu resik lan wening pikiré. Kuda kang wus gladhi kanthi tumemen lan bisa ngrasakake lakuning gendhing. Nanging mangkono ora duwéni teges menawa wong-wong biyasa ora kena nabuh gamelan. Kabeh bisa nabuh gamelan kanthi ajar dhisik, bisa melu sanggar-sanggar karawitan kang dipimpin saka wong njero keraton lan sapanunggalané. Sanggar karawitan kang kondhang mbabar utawa nggladhi gendhing-gendhing klasik tumrap wong kang lagi waé kepengin sinau ya iku sanggar Gambir Sawit kang mapan ing laladan Taman Siswa. Ing kono bisa disinau gendhing-gendhing klasik kaya Bima Kurdha mau.

Rujukan 

Gendhing
Pasemon inggih punika salah satunggaling pralambang wonten ing tanah Jawi. Pasemon saged gadhah teges minangka pralambang utawi tandha ingkang sipatipun kias. Pasemon kadadosan saking tembung semu, satemah pasemon saged dipunmangertosi minangka tandha ingkang semu, ingkang dados reroncen tetembungan kias. Pasemon wonten ing folklor Jawi dipuntegesi kanggé nggambaraken salah satunggaling babagan ingkang awrat, utawi saged damel cuwanipun manah tiyang sanès. Wonten ing tembung sanès, pasemon punika salah satunggaling wacana tandha ingkang alus, ndelik, ugi nyindir.

Folklor 
Pasemon saged dipunwujudaken wonten manéka warna folklor, inggih punika;

Idhiom jawa utawi unèn-unèn ingkang ngemot tetembungan èndah sarat simbol. Idhiom biasanipun ngginakaken kadadosan alam, kéwan, utawi sanèsipun. Geguritan utawi syair, inggih punika karya folklor ingkang éndah, ingkang dipunginakaken kanggè sarana hiburan. Saha kisah utawi cariyos, inggih punika folklor gancaran cekak aos ingkang ngemu teges.

Rumiyin pasemon dipunginakaken kanggé bungkusan teges, kangge nggambaraken salah satunggaling kadadosan ingkang wigati ingkang kadadosan wonten jaman karajan utawi kolonialisme. Pangriptanipun ugi boten dipunmangertosi, satemah masarakat namung nampi saking gethok tular, tuladhanipun :

Catur rana semuné sagara asat. Tegesipun, sakawan gerbang kados déné sagara asat, ingkang nggambaraken sakawan karajan (Kadhiri, Jenggala, Singasari, dan Ngurawan) ingkang asring peperangan sami risakipun saha boten wonten makmuripun.

Damar wulan semuné asmara kingkin. Tegesipun, Damarwulan remen nglamapahi ingkang boten saè.

Pasemon Idhéomatik 
Pasemon idhéomatik kalebet pasemon ingkang ngemu teges angen-angen saha ramalan. Pasemon idhéomatik Jawa ingkang nedhaken kawontenanipun tanah Jawa. Pasemon kados mekaten ngemu ramalan kados pundi lelampahanipun tanah Jawi ing wekdal benjing. Pasemon kasebut antawisipun;

Tunjung putih semuné pundhak kasungsang. Teraté pethak kados kembang pandhan ananging kuwalik. Tegesipun wonten tanah Jawa benjing badhé wonten tiyang ingkang suci  kados kembang teraté pethak, gandanipun kados kembang pandhan wangi, ananging tasih siningid. Punika nedhahaken pasemon ingkang awujud pangangen-angen rawuhipun ratu adil, inggih punika satriya piningit ingkang dipunantu-antu kanggé nentremaken kahanan.

Rujukan
KH Zaenurrahman Arrahili inggih punika sosok Kiai ingkang aslinipun saking Sekuping Jepara. KH Zaenurrahman Arrahili akrab dipunsebat Mbah Zein. Mbah Zein inggih punika pengasuh Pondok Pesantren Gubuk Sekupuing Bani Rasul ingkang mapan wonten sak loré Stasiun Purwokerto. Yuswanipun Mbah Zein sampun 80 taun. Mbah Zein minangka salah satunggaling sosok karismatik wonten ing Banyumas. Mbah Zein asring dipun samabangi kaliyan tokoh saking sedaya kalangan masarakat. Kaprigelan anggenipun sesrawungan, lan sifat ingkang mboten mbeda-bedakaken ndadosaken Mbah Zein dipunremeni sinten kemawon.

Khususipun nalika ajang Pilkada utawa Pileg. Para Politisi saking pundi kemawon sowan nyuwun pandongané saking Mbah Zein. Saking pulitisi tataran Kabupatèn Banyumas dugi Cagub lan Cawagub Jawa Tengah.

Mbah Zein inggih punika salah satunggaling murid saking Mbah Bisri Mustofa (Ramanipun Gus Mus). Mbah Zein nggadahi kaprigelan nyerat sastra sarta syair-syair ngginakaken basa Arab lan Jawa. Mbah Zein ngasta kajian Tafsir Ibris lan Ihya Ulummaddin ingkang rutin saben dinten Ahad Enjing. 

Mbah Zein maringi piwulang babagan Qona'ah, supados mboten kakean sambat anggenipun nagdepi pagesangan ing alam donya. Mbah Zein nagajak santrinipun supados urip kanthi prasaja lan nrima menapa kemawon ingkang sampun wonten.

Rujukan
Hamzah Sulaéman ya iku pengusaha, seniman, lan perancang busana sing manggon ana ing Ngayogyakarta. Hamzah Sulaéman iku generasi kaloro kulawarga Grup Mirota kang nduwé punjeré oleh-oleh, Hamzah Bathik, papan mangan, lan sanggar tari. Hamzah tunggalé papat ya iku Yangky Iswanti, Siswanto, Ninik Wijayanti, lan Aryanti. Hamzah kuliah ana ing Universitas Gadjah Mada jurusan Biologi ananging ora nganti rampung banjur kuliah ing Universitas Sanata Dharma njupuk jurusan basa Inggris. Sawisé lulus saka Sanata Dharma, Hamzah nyambut gawé ing Amérikah Sarékat dadi juru ladi kapal pesiar. Sabaliné saka Amérika, Hamzah banjur ngembangaké usaha wongtuwané.

Hamzah  uga seniman kang seneng akting lan tari, dhèwèké uga diceluk Raminten amarga lakoné dadi wong wédok Jawa tuwa ana ing kethoprak dhagelan “Péngkolan”. Raminten banjur dianggo mènèhi jeneng papan mangan The House of Raminten lan The Waroeng of Raminten.

The House of Raminten 
The House of Raminten ya iku omahé Hamzah Sulaéman kang digawé warung jamu amarga Hamzah kepingin mbudidaya jamu ing kalangan bocah enom. Mula Hamzah mbangun kafé kang nduwé kahanan kang tradhisional lan ngangkat konsèp angkringan mligi Ngayogyakarta. Menu baku kang ditawaraké ya iku sega kucing, sega liwet lan sega ijo.

The Waroeng of Raminten 
The Waroeng of Raminten ya iku papan mangan kang diyasa ing 26 Dhésémber 2008, nduwé konsèp rèstoran kang mewah, unik lan antik. Warung iki nduwé cabang ing Jl. FM Noto No.7 Kota Baru, Mirota Batik lantai 3 Jl.A Yani (Malioboro) lan Jl.Kaliurang KM 15,5. Kabèh cabang ana ing Ngayogyakarta. Nalika lumebu rèstoran, disuguhaké tembang Jawa lan pajangan-pajangan khas Jawa.

Hamzah Sulaéman nduwé tékad nglestarikaké budaya Jawa kang wiwit saka ngenalaké jamu lan ngangkat angkringan. Budaya Jawa kang kenthel bisa dideleng saka para pamong migunakaké busana abdi dalem kraton. Pamong wédok migunakaké kemben khas Jawa. Hamzah uga ora kepingin mbukak papan mangan kang padha ing kutha liyané. Amarga visi utama papan mangan iki ya iku kanggo narik wisatawan teka nèng Ngayogyakarta. Supaya kanggo ningkataké pariwisata Ngayogyakarta. The House of Raminten uga dadi toko souvenir lan olèh-olèh khas Ngayogyakarta.

Rujukan
Wisata pasisir Gunungkidul inggih punika papan wisata kang kapernah wonten ing sisih kidul kabupatèn Gunungkidul. Kabupatèn Gunungkidul inggih punika salah satunggaling kabupaten wonten ing provinsi Daerah Istimewa Yogyakarta. Kabupatèn Gunungkidul wiyaripun kirang langkung 1.485,36 km pesagi. Cacah jiwa utawi bebrayan ing taun 2007 inggih punika 756.987, kanthi kepadatan pendhudhuk 510 jiwa/km pasagi. Gunungkidul punika wonten 18 kecamatan, 144 désa, 1431 dhusun, 3114 RW, saha 7077 RT. Kabupatèn Gunungkidul gadhah potènsi perekonomian ingkang saé sanget kadosta budhidaya tani, iwak, ternak, alas, tetuwuhan, kèwan, indhustri, saha potènsi wisata.

Wonten ing sisih lèr Gunungkidul inggih punika Kabupatèn Klathèn saha Kabupatèn Sukaharja. Wonten ing sisih kidulipun punika Samodra Hindhia. Sisih kileèipun punika Kabupaten Bantul saha Kabupaten Sléman. Lan sisih wetanipun punika Kabupatèn Wanagiri (Dinas Pariwisata saha Kebudayaan Kabupaten Gunungkidul, 2007). Ingkang wonten pasisiripun ing sisih kidul, kanthi dawanipun kirang langkung 70 kilomèter.  

Kahanan lemah wontèn ing Kabupatèn Gunungkidul inggih punika dhataran inggil saha garing. Bab punika ingkang ndadosaken para masarakat ingkang tani namung saged tani nalika ing musim rendheng kemawon. Para masarakat tani punika biyasanipun nandur wohwohan palawija ing antawisipun kadasta jagung, tela, saha dhelé.

Kabupatèn Gunungkidul ugi anggadhahi topografi wujudipun pagunungan ingkang kabentuk saking watu kapur. Bab punika ingkang ndadosaken Kabupatèn Gunungkidul punika dados Pagunungan Kapur (karst) Sewu. Wiyarupun papan karts ing Kabupatèn Gunungkidul punika kirang langkung 13.000 km pasagi. Bab punika saged dados modhal kanggé ngrembakaké pariwisata ing kabupatèn punika.

Gunungkidul kathah pasisir ingkang jèjèr saking sisih kilen dumugi wétan ingkang dawanipun kirang langkung 65 kilomèter. Pasisir punika gadhah potènsi ingkang saé sanget saha boten kalah saénipun tinimbang pasisir-pasisir ingkang wonten ing Jogja.  

Woten ing Gunungkidul punika boten saben kecamatan wonten pasisirnipun. Tanjungsari punika wonten kathah pasisir ing antawisipun pasisir sundak, pasisir Indrayanti, pasisir kukup, pasisir drini, pasisir pok tunggal, pasisir sadranan, pasisir krakal, pasisir kukup, pasisir Timang, pasisir timang, pasisir slili, pasisir ngrenehan, ngobaran beach, pasisir wediombo, saha pasisir nglambor. Ananging sejatosipun boten namung punika kemawon. Taksih kathah pasisir ingkang dereng kababar.

Pasisir ing Gunungkidul 

 pasisir sundak,
 pasisir Indrayanti,
 pasisir kukup,
 pasisir drini,
 pasisir pok tunggal,
 pasisir sadranan,
 pasisir krakal,
 pasisir kukup,
 pasisir Timang,
 pasisir timang,
 pasisir slili,
 pasisir ngrenehan,
 ngobaran beach, 
 pasisir wediombo,
 pasisir nglambor, lsp

Rujukan
Unggah-ungguh basa inggih punika ngelmu ingkang nyinau prakawis patrapipun tiyang sami rerembagan. Tiyang jawi migunaaken unggah-ungguh basa kanggé dhasar anggenipun sami sesrawungan kaliyan tiyang sanès. Amargi tiyang jawi menika tiyang ingkang tansah gadhahi tata krama. Anggenipun migunaaken basa jawi wonten undha usukipun miturut patrapipun. Migunaaken basa jawi krama inggil menika salah satunggaling unggah-unggah basanipun tiyang jawi. Basa krama inggil dipunginaaken nalika sesrawungan kaliyan tiyang ingkang langkung sepuh lan nalika wonten ing adicara adat jawa. Griya inggih punika papan ingkang wigati sanget kangge ngecakaken basa amargi ing griya wonten tiyang ing kulawarga menika ingkang sami rerembagan saben dintenipun. Kulawarga punika sarana kanggé putra-putrinipun sami sinau babagan unggah-ungguh.
Amal Alghozali yaiku salah sawijining wong kang inspiratif. Dhèwèké dadi petani kang bisa mènèhi inspirasi kanggo petani-petani liyané. Sadurungé dadi petani, Amal nduwèni kepinginan dadi politikus. Dhèwèké tau kuliah ing Universitas Muhammadiyah Jakarta jurusan Ilmu Politik. Ananging nasib apik ora kanggo dheweke ing politik. Amal malah banting setir dadi petani. Nalika taun 2001, Amal dadi produsen pupuk cair.

Saiki Amal ora mung dadi petani biasa. Dheweke dadi motivator kanggo petani-petani liya. Kajaba iku, Amal uga dadi penyuluh pertanian. Akeh ngelmu kang diandharake dening Amal kanggo petani liyane. Ing antarane budidaya tanaman holikultura lan tanaman cepat panen. Saliyane iku, dheweke uga ngandharake budidaya lele, nila, lan patin.

Kauripan 
Nama : Amal Alghozali

Papan lair: Madiun

Tanggal lair: 14 Juli 1966

Pendidikan: Jurusan Ilmu Politik, Universitas Muhammadiyah Jakarta

Garwa: Dr H Ida Sofiani Indriani

Rujukan
Abdul Aziz lair ing Jombang, Jawa Wétan, 18 Dhésèmber 1964, padamelanipun dados Koordinator Departement Cabang Olahraga NPC saha Pelatih kepala tim atlentik Asian Games 2018. Pengalaman pelatih inggih punika nglatih atlet ASEAN para games 2001 tekan saiki, salajengipun Ketua Bidang Pembinaan Prestasi NPC Jateng 2007-2011, salajengipun pamilik klub BKR Racing di Solo, Jateng, 2007tekan saiki. Abdul Aziz minangka pelatih atlentik ajang Asian Games 2018 ngasilaken atlet-atlet ingkang berprestasi.Miturut Abdul Aziz ajang Asian Games 2018 menika dados ajang olahraga ingkang kathah kesanipun. Abdul Aziz saged dados pelatih atlentik Asian Games 2018 amargi gadhah pengalaman ingkang kathah wonten bidang olahraga. Amargi Abdul Aziz sampun gadhah sanget prestasi wonten bidang olahraga.Sanadyan Abdul Aziz menika sampun misuwur gadhah watak tegas saha galak, ananging saking watak tegas saha galak Abdul Aziz saged damel para atlentik difabel saé sanget. Saking menika Abdul Aziz saged damel atlet-atlet Indonesia ingkang badhé damel indonesia langkung maju. Boten namung menika kémawon Abdul Aziz ugi tansah maringi motivasi saha dorongan kanggé para atlentik difabel wonten ing Indonesia. Ancas saking piyambakipun ugi saé sanget inggih menika saged ngangkat harkat martabat kanca-kanca difabel. Saking menika saged dipunpendhet dudutan bilih Abdul Aziz inggih menika atlet ingkang saged dados tuladha kanggé sinten kémawon. Amargi saking semangat saha usahanipun saged dados atlet ingkang saé sanget.

Rujukan
Alexander Ngandus, miyos wonten ing Flores, NTT sapunika yuswanipun 71, piyambakipun minangka Ketua Adat (Tua Gendang/Teno) Wae Rebo wiwit saking taun 2011. Wiwit Wae Rebo dipunbikak dados tujuan wisata, ing taun 2018, alexander kagungan jejibahan tambahan. Gantosan kalihan  sesepuh sanesipun, piyambakipun kedah tansah siaga nyambut wisatawan .  Piyambakipun tansah mimpin ritual adat panampi tamu  wonten ing rumah adat ( mbaru gedang ). Wonten ing griya punika, gendang ingkang dipunagem kangge ritual-ritual adat dipunsimpen.

Adat Sabenipun 

Wonten ing griya kerucut ingkang papanipun wonten ing tengah-tengahing rumah adat sanesipun, Alexander sila wonten ing tengah ruangan. Sanadyan wonten ing wingkingipun madeg kokoh tiang, ananging baunipun boten dipun senderaken. Wonten ing basa Manggarai, basa ingkang dipunagem dening warga Wae Rebo, piyambakipun ngandharaken salam dhumateng leluhur ingkang sampun seda kangem nyambut wisatawan minangka warga wonten ing dusun menika. Nama upacaraniapun menika dipunarani Wae Lu.

Kauripan 
Alexander Ngandus mianangka ketua adat wonten ing Wae Rebo wiwit saking taun 2011. Yusawanipun sampun 71, kagungan putu 10. Sanadyan sampun sepuh Alexander boten lajeng bucal 3 upacara adat ingkang tansah dipuntindakaken saben taunnipun. Piyambakipun ugi ngajak para warga kangem ngrumat warisan karya seni, kadosta kerajinan tenun cura.

Rujukan 
</ref>
Ahmad Lugas Kusnadi (lair 18 Oktober 1972) utawa kang kerep diceluk ugas yaiku pemusik kang seneng ngulurké tangané kanggo mbantu bocah-bocah kang terlantar ing dalan-dalan ing Kabupaten Lebak, Banten. Dhèwèké duwé kekarepan supaya bocah-bocah kui mau metu saka urip kang peteng lan duwèni motivasi kanggo ngrengkuh masa depan. Kejaba konser musik, ugas uga nawari bocah-bocah nggawe kerajinan tangan, aktif olahraga, nambah literasi, lan dolanan téater.

Kauripan 
Ahmad Lugas Kisnadi lair ing Jakarta. Garwané jenengé Siti Mariani Sirait, lan duwèni anak loro jenengé Ahmad Gibran Partitur lan Siti Gamaria Mozart.

Rujukan
Alit inggih menika salah satunggaling pemuda wonten Kampung Penyengat, Kecamatan Sungai Apit, Kabupaten Siak, Riau. Piyambaikipun dados ketua Kerapatan Adat Suku Anak Rawa, Sekretaris Badan Permusyawartan Kampung, Ketua Sanggar Seni Anak Rawa, saha Ketua Keluarga Besar Ikatan Keluarga Anak Rawa. Alit menika pemuda ingkang miwiti wontenipun sarjana ing kampungipun taun 2009.

Kauripan 
tamat SMA N III Selat Panjang taun 2005. nalika SD wonten 12 kancanipun satunggal kelas, ananging kantun 5 kanca ingkang saged nerasakren dumugi lulus saha namung alit ingkang nerasaken wonten SMP. Alit kuliyah wonten Fakultas Keguruan Ilmu Pendidikan Universitas Islam Riau Jurusan Bahasa Inggris.Alit saget lulus studi 3 taun 8 sasi.

Rujukan
Andi Bahar Yusuf lair ing Makassar 1964.

Prestasi 
Andi Bahar Yusuf anggadhahi prestasi kathah. inggih menika Pendiri Sandiwara Petta Puang dan Gribson, Sutradara Terbaik Festival Teater Nasional 2013 2014 2015, Sutradara Terbaik Festival Nasional Teater Anak 2015, Peraih Celebes Award bidang Teater 2004, saha panyerat buku :"Tak Sengaja Jatuh Cinta dan Aku Perempuan".
Kadadean Srikaton iku ontran-ontrak kang ditindakaké Imam Sampurna ing 11 Oktober 1888. Srikaton iku pesanggrahan duwéné Kangjeng Adipati Mangkunagara ing Tawangmangu, Dhistrik Karangpandhan (saiki Kabupatèn Karanganyar).

Latar wuri 
Imam Sampurna iku juru kunci ing Astana Girilayu duwéné Mangkunagara. Dhèwèké lair ing Dhusun Kadipira mawa jeneng cilik Samiran. Nalika gedhé, Samiran salin jeneng dadi Kasanreja lan ngalih ing Dhusun Klangon. Ing Klangon, Kasanreja salin jeneng dadi Abdul Gani sawisé dhèwèké dadi santri. Ing 1885, Kasanrejo banjur ngalih ing Désa Girilayu lan salin jeneng dadi Imanreja. Imanreja dadi ketib, juru kunci, guru agama, lan dhukun ing Girilayu. Dhèwèké banjur bisa mrabawani wong akèh. Imanrejo ngajar dhikir, slametan, lan sembahyang.

Lelakon 
Obah-obahané mijil ing sasi Mèi 1888. Imanreja semadi ing Alas Ketangga, Ngawi. Nalika semadi, dhèwèké olèh wangsit lan banjur ngaku dadi Ratu Adil. Imanreja arep murnekake (memurnikan) Islam ing tanah Jawa, ngusir Walanda, lan gawe kraton anyar. Ing 11 Oktober 1888 Imanrejo ngandakakae yen deweke arep menyang Tlaga Pasir saperlu ngayahi slametan. Imanrejo karo rombongane banjur mangkat bareng. Nganging dumadakan rombongane mau ngancab Pasanggrahan Srikaton. Pulisi ora bisa mbubarke kraman iki.

Referensi
Bekel (Walanda: Javaansche pachter utawa belasting gaarder) iku pejabat sing tugase njupuk pajeg in desa. Bekel uga ngrangkep dadi kepala desa. Kadeleng saka pajege, bekel iku ana rong rupa

 Bekel maron, yaiku bekel sing ana ing sistem pajeg maron utawi ngurus pajeg kanthi wujud asil bumi
 Bekel majegan, yaiku bekel sing ana ing sistem pajeg dhuwit 

Miturut sistem apanage ing Praja Kajawen, bekel iku duwe jatah 1/5 saka asil bumi.

Rujukan
Pasanggrahan Srikaton yaiku salah sijining pasanggrahan duwene Praja Mangkunegaran. Pasanggrahan Srikaton ana ing Tawangmangu, Karangpandhan adohe udakara 20 pal saka praja. Pasanggrahan iki dibangun dening Mangkunegara IV . Srikaton iku salah sijining pasanggrahan sing paling apik sing diduweni Mangkunegaran. Mangkunegara IV kerep nampa dhayoh tuwan Walanda ing ngriki, kaya ta Tuwan Jeekel Residhen ing Surakarta.  

Ing tahun 1888 ana wong ngraman aran Imam Sampurna kang banjur nguwasani Srikaton. Kanggo numpes, Mangkunagaran ngirim pabarisan. Srikaton banjur dikepung lan rusak diudani mimis . Amarga wis tau dinggo papan ngraman, Srikaton banjur dirubuhaké amarga dianggep njalari memala.

Rujukan
Situs Kadisono iku salah sawijing situs Hindu sing manggon ana ing makam Kadisobo, Trimulyo, Sleman. Ing situs iku ana 2 yoni, siji durung dadi (unfinished) lan siji meneh wis pecah. Uga akeh watu-watu candi (andesit) ing kono, paling akeh bentuke kemuncak candi (nduwuran).
Edward Harold "Eddie" Deezen ()) ya iku sawijining pelawak, aktor, lan pembawa acara saka Amérika.

Cathetan suku

Lair 1957
Wong urip
USS Hazelwood iku prau panumpes klas Fletcher nalika Perang Donya II ing Wadya Sagara Amérika Sarékat. Prau iki kapernahaké rikala 20 Novèmber 1942 ing San Francisco, California. Prau kasebut dijenengi saka John Hazelwood; pimpinan laut ing Wadya Sagara Amérika Sarékat. Prau iki lolos perang lan kabungkar rikala 14 April 1976.

Réferensi

Pranala njaba
NavSource.org - DD-531

Prau taun 1942
Faisal Oddang lair ing Wajo ing 18 Sèptèmber 1994, ya iku penulis saka Sulawesi Kidul. Dhèwèké nulis puisi, crita cekak, lan novèl-novèl. Karya-karyané akèh kang ditulis nganggo tema babagan tradhisi lan adat istiadat ing Sulawesi. Karya-karya saka lulusan jurusan Sastra Indonesia ing Universitas Hasanuddin iki wis tau entuk macem-macem anugrah, antarané Penghargaan Cerpen Kompas taun 2014 liwat crita cekak kanthi judhul Di Tubuh Tarra dalam Rahim Pohon.  Ing taun kang padha, dhèwèké uga entuk anugrah ASEAN Young Writers Award 2014 saka pamaréntah Thailand, Tulis Nusantara 2014, lan Bulan Bahasa UGM 2014. Novel kang judhulé Puya ke Puya uga menangaké panggonan 4 ing Sayembara Novel Dewan Kesenian Jakarta, uga ing 2014. Novel Puya ke Puya uga dipilih minangka novèl paling apik déning majalah Tempo lan ndadèkaké Faisal Oddang minangka Tokoh Seni Tempo 2015 ing bidang prosa.

Karya-karya Faisal Oddang liyané ya iku Rain & Tears (Novel, 2014), Pertanyaan Kepada Kenangan (Novel, 2016), Manurung (Puisi 2017), Perkabungan Untuk Cinta (Kumpulan Puisi, 2017), lan Tiba Sebelum Berangkat (2018). Faisal Oddang uga kerep diundang ing festival-festival sastra, kaya ta : Ubud Writers and Readers Festival 2014, Salihara International Literary Biennalle 2015, lan Makassar International Writers Festival 2015. Dhèwèké uga mèlu Residensi Penulis 2016 ing Walanda.

Bibliografi 

 Rain & Tears (Novel, 2014) 
 Di Tubuh Tarra dalam Rahim Pohon (Cerpen terbaik Kompas tahun 2014) 
 Puya ke Puya (2015) 
 Pertanyaan Kepada Kenangan (Novel, 2016) 
 Manurung (Puisi 2017) 
 Perkabungan Untuk Cinta (Kumpulan Puisi, 2017) 
 Tiba Sebelum Berangkat (Novel, 2018).

Narasumber Sastra 

 Ubud Writers and Readers Festival 2014 
 Salihara International Literary Biennalle 2015 
 Makassar International Writers Festival 2015. 
 Festival Sastra Banggai 2018 
 lowa Book Festival, USA, 2018 
 Kuliah tamu: 'Indonesian Literature and the Social Upheaval', University ofl lowa, 2018 
 Borobudur Writers and Cultural Festival 2018

Penghargaan 

 Penulis Cerpen Terbaik Kompas 2014
 Pemenang IV Sayembara Novel Dewan Kesenian Jakarta 2014 
 Tokoh Seni Tempo 2015 
 Robert Bosch Stiftung and Literary Colloquium Berlin 2018 
 Iowa International Writing Program, USA 2018 
 Finalis Kusala Sastra Khatulistiwa 2018

Referensi 

Panitra Indonésia
Edensor ya iku filem drama Indonesia kang dirilis ing tanggal 24 desember, 2013. Filem iki dibintangi Lukman Sardi lan Abimana Aryasatya.

Ringkesan 
Petualangan ing Éropah, diwiwiti karo kasiyalan. Amarga telat teka ing asrama transit kang dituju, Ikal lan Arai padha digusah déning Van Der Wall, induk semang ing asrama. Amarga sembrana, dhèwèké kabèh kudu mbayar nganggo hawa adhem ing ngisor nol derajat. Nembus hawa kang adhem saka salju, awaké Ikal beku. Arai nyoba kanggo nyelametaké nganggo ngubur Ikal ing tumpukan humus. Usahané Arai iki kango nyelametaké mimpiné Ikal.

Ikal lan Arai ngalami dina-dina sinau ing Sorbone. Ikal njupuk master ékonomi lan kekancan karo Manooj, Gonjales lan Ninocchka, kang gabung komplotan ing Pathetic Four. Ing komplotan kang dibangun amarga sanasib padha minangka rakyat nagara berkembang, lan uga minangka mahasiswa kang wis ketinggal ing pawulangan. Sanajan Arai beda jurusan, nanging Arai kekancan uga karo anggota pathetic four iki.

Ana bab liya kang nggawe Ikal lan Arai khawatir. Kabar saka bapaké nyebutaké timah kang saya melorot lan lahan Belitung kang ora bisa ditandur. Bapakké Ikal nduwèni pangarep, Ikal lan Arai bisa dadi ahli pupuk lan apoteker. Amarga, bapakké nduwèni anggepan yèn jurusan iku luwih ana gunané ing Belitung. Nanging, Ikal lan Arai kebacut nduwèni mimpi liya.

Sauntara kuwi, Katya, cah wadon kang dadi rebutan wong-wong lanang ing kampus Sorbone iki, milih Ikal dadi pacaré. Katya wis saingan kanggo ngganti posisi Aling saka atiné Ikal. Nanging kang cetha, kahanan iku miturut Arai, Ikal ora fokus sinau manèh. Buktiné, biji ujian tengah semesteré Ikal ajur.

Paraga 

 Lukman Sardi minangka Ikal
 Abimana Aryasatya minangka Arai
 Emma Chaibedra minangka Ninochka
 Sandy Lewis Godefroy minangka kanca saka Ikal lan Arai
 Ikranagara minangka Mr. Harfan (as Ikranegara)
 Max Liroille minangka Alex
Mathias Muchus minangka bapaké Ikal lan Arai
 Grégory Navis minangka Manooj
 Laurent Paris minangka Gonzales
 Astrid Koivupuu minangka Katya
 Shalvynne minangka Aling

Rujukan
Kreteg Makutha II (Jembatan Mahkota II) ya iku kreteg kang bakal nyambung Kali Kapih, kecamatan Sambutan karo kelurahan Simpang Pasir, Palaran ing kutha Samarinda , kang dawané sawatara 1.428 mèter lan bakal dadi kreteg paling dawa ing Kalimantan Wétan. Dijenengi Mahkota II (Mahakam Kota II) amarga iku kreteg kapindho kang dibangun ing tlatah Kutha Samarinda sawisé Jembatan Mahakam (utawa Makutha I.

Proyèk pembangunan Kreteg Makutha II diwiwiti ing taun 2002 lan dimandegaké utawa kandheg amarga iku ora ditanggepi maneh perkara wragad saka APBN, bebarengan karo rencana kanggo mindhah Pelabuhan Samarinda lan nunggu pelabuhan peti kemas Palaran rampung. Yèn pembangunan kreteg diterusaké, iku bakal ngganggu lalu lintas pelayaran Kali Mahakam. Wragad kanggo bangun Kreteg Makutha II iku dipindhah kanggo bangun Kreteg Mahakam Ulu kang ora ngganggu pelayaran menyang Pelabuhan Samarinda.Kreteg iki diterusaké manèh lan bakal rampung ing pungkasan taun 2016 lan wis bisa digunakaké ing 21 Januari 2017.

Nanging, nganggo macem-macem parembugan lan prosès uji kaslametan Kreteg Makutha II akhiré bisa dibukak kanggo umum minangka bagéan saka nyoba suwéné telung minggu wiwit 21 Juni 2017. Sanajan wis dibukak kreteg iki bakal ditutup ing wayah wengi wiwit 18.00 WITA kanggo dibukak manèh dina sabanjuré ing 06.00 WITA. Kajaba iku mung kendaraan rodha loro lan minibus waé kang bisa liwat.Seminggu dibuka, metu isu Kreteg Makutha II retak.Tim Teknis Dinas Pekerjaan Umum dan Perumahan Rakyat (PUPR) Samarinda langsung njupuk langkah cepet mriksa kahanan kreteg lan kreteg iku aman diliwati. Tim nyatakaké y`rn ora ana retakan nanging mung overlap semen antarané sambungan beton lawas lan anyar. Iku katon retak amarga dadi lintasan banyu. Dadi, thukul lumut lan katon retak yèn difoto saka ngisor kreteg.

Rujukan 

Kutha Samarinda
Dawuhan Wetan salah siji saka desa dumunung ing Kacamatan Rowokangkung, Kabupaten Lumajang, Jawa Wétan.

Rujukan 

Désa ing Jawa Wétan